ՀԱՎԵԼՎԱԾ

Եվրասիական տնտեսական հանձնաժողովի խորհրդի 2017 թվականի մարտի 17-ի թիվ 10 որոշման

**ՓՈՓՈԽՈՒԹՅՈՒՆՆԵՐ**

Մաքսային միության հանձնաժողովի 2010 թվականի
հունիսի 18-ի թիվ 318 որոշման մեջ կատարվող

1. Նշված որոշմամբ հաստատված՝ «Եվրասիական տնտեսական միության մաքսային սահմանին կարանտինային բուսասանիտարական հսկողության (վերահսկողության) իրականացման կարգի մասին» հիմնադրույթում՝

ա) 2.1 կետում՝

վեցերորդ պարբերությունից հետո լրացնել հետեւյալ բովանդակությամբ պարբերություն՝

««կարանտինային բուսասանիտարական (փորձարկման) լաբորատորիաներ»՝ փորձագիտական կազմակերպություններ, որոնք լիազորված մարմնի կառուցվածքային ստորաբաժանումներ կամ լիազորված մարմնին ենթակա կազմակերպություններ են, ինչպես նաեւ այլ կազմակերպություններ, որոնք բույսերի կարանտինի ոլորտում հետազոտություններ կատարելու համար հավատարմագրված (ատեստավորված) եւ (կամ) լիազորված են անդամ պետությունների օրենսդրությանը համապատասխան, ունեն որակավորված մասնագետներ եւ համալրված են կարանտինային հսկողության վերցված արտադրանքի (կարանտինային հսկողության վերցված բեռների, կարանտինային հսկողության վերցված նյութերի, կարանտինային հսկողության վերցված ապրանքների) նմուշների (փորձանմուշների) կարանտինային բուսասանիտարական վիճակի հետազոտման համար անհրաժեշտ տեխնիկական միջոցներով.».

վերջին պարբերությունը հանել.

բ) 2.2 կետի առաջին պարբերությունում ««մաքսային տարանցում» ընթացակարգի» բառերը փոխարինել ««մաքսային տարանցում» մաքսային ընթացակարգ» բառերով.

գ) 3.1 կետի երկրորդ պարբերությունը ուժը կորցրած ճանաչել.

դ) 3.3 կետը շարադրել հետեւյալ խմբագրությամբ՝

«3.3. Ներմուծման ժամանակ կարանտինային բուսասանիտարական հսկողությունը (վերահսկողությունը) իրականացվում է Եվրասիական տնտեսական միության մաքսային սահմանին եւ մաքսային տարածքում կարանտինային հսկողության վերցված արտադրանքին եւ կարանտինային հսկողության վերցված օբյեկտներին ներկայացվող՝ Եվրասիական տնտեսական հանձնաժողովի կողմից հաստատվող՝ միասնական կարանտինային բուսասանիտարական պահանջներին (այսուհետ՝ միասնական կարանտինային բուսասանիտարական պահանջներ) ներմուծվող կարանտինային հսկողության վերցված արտադրանքի համապատասխանությունը ստուգելու նպատակով։».

ե) 3.6 կետում՝

տեքստում «փորձաքննության» բառը փոխարինել «կարանտինային բուսասանիտարական փորձաքննության» բառերով.

երկրորդ պարբերությունում «փորձագիտական կազմակերպության կողմից» բառերը փոխարինել «կարանտինային բուսասանիտարական (փորձարկման) լաբորատորիայի կողմից» բառերով.

զ) 3.8 կետում տեքստի մեջ «փորձաքննության» բառը փոխարինել «կարանտինային բուսասանիտարական փորձաքննության» բառերով.

է) 3.9 կետում «անդամ պետությունների կարանտինային օբյեկտների ցանկի» բառերը փոխարինել «Եվրասիական տնտեսական հանձնաժողովի կողմից հաստատվող՝ Եվրասիական տնտեսական միության կարանտինային օբյեկտների միասնական ցանկ» բառերով.

ը) 4.1.1 կետի 2-րդ ենթակետում «եթե այլ բան նախատեսված չէ սույն Հիմնադրույթի 7.1 կետով» բառերը փոխարինել «բացառությամբ փաթեթավորման եւ ամրակցման փայտե նյութերի ներմուծման դեպքերի (միջազգային նմուշին համապատասխան հատուկ մակնշման առկայության դեպքում), ինչպես նաեւ միասնական կարանտինային բուսասանիտարական պահանջներով նախատեսված դեպքերի» բառերով.

թ) 4.1.2 կետի 2-րդ ենթակետում « որի բուսասանիտարական պահանջներին արտադրանքը պետք է համապատասխանի» բառերը փոխարինել «որի տարածքում տեղակայված է մաքսային ձեւակերպումների ավարտման վայրը» բառերով.

ժ) 4.1.3 կետի 1-րդ ենթակետում «սույն Հիմնադրույթի 7.1 կետով նախատեսված դեպքերի» բառերը փոխարինել «փաթեթավորման եւ ամրակցման փայտե նյութերի ներմուծման դեպքերի, ինչպես նաեւ միասնական կարանտինային բուսասանիտարական պահանջներով նախատեսված դեպքերի» բառերով.

ժա) 4.1.6 կետի 3-րդ եւ 6-րդ ենթակետերում «որի կարանտինային բուսասանիտարական պահանջներին պետք է համապատասխանի արտադրանքը» բառերը փոխարինել «որի տարածքում տեղակայված է մաքսային ձեւակերպումների ավարտման վայրը» բառերով.

ժբ) 4.2.2 կետը լրացնել հետեւյալ բովանդակությամբ 3-րդ ենթակետով՝

«3) բեռնարկղերով, հացահատիկատար վագոններով եւ ավտոմոբիլային տրանսպորտով առանց տարայի ներմուծվող հացահատիկի, լոբահատիկավոր եւ յուղատու մշակաբույսերի սերմերի, դրանց վերամշակումից հետո ստացվելիք արդյունքների թափումների առկայության կամ բացակայության որոշում։».

ժգ) 4.2.3 կետում «դրանց հետազոտման նպատակով վերցվում են նմուշներ (փորձանմուշներ)՝ սույն Հիմնադրույթի V բաժնին համապատասխան» բառերը փոխարինել «դրանց կարանտինային բուսասանիտարական փորձաքննության նպատակով» բառերով.

ժդ) 4.2.4 կետը լրացնել հետեւյալ բովանդակությամբ 3-րդ ենթակետով՝

«3) հայտնաբերվել են բեռնարկղերով, հացահատիկատար վագոններով եւ ավտոմոբիլային տրանսպորտով առանց տարայի ներմուծվող հացահատիկի, լոբահատիկավոր եւ յուղատու մշակաբույսերի սերմերի, դրանց վերամշակումից հետո ստացվելիք արդյունքների թափումներ։ Այդ դեպքում արտադրանքի սեփականատերը միջոցներ է ձեռնարկում թափումները բացառելու ուղղությամբ։ Թափումների վերացումից հետո տրանսպորտային միջոցը ենթակա է կրկնակի տեսազննման։».

ժե) 4.3.4–րդ կետի 3–րդ ենթակետը շարադրել հետեւյալ խմբագրությամբ՝

«3) կարանտինային հսկողության վերցված արտադրանքի, դրա փաթեթվածքի մակերեւույթին հայտնաբերվել են կարանտինային օբյեկտներ՝ բացառությամբ կարանտինային բուսասանիտարական միասնական պահանջներով նախատեսված դեպքերի, երբ կարանտինային հսկողության վերցված՝ վարակված արտադրանքի ներմուծումը թույլատրված է։».

ժզ) 4.4.1 կետը լրացնել հետեւյալ բովանդակությամբ 4-րդ ենթակետով՝

«4) փաթեթավորման եւ ամրակցման փայտե նյութերի վրա միջազգային նմուշին համապատասխան հատուկ մակնշման առկայության ստուգում։».

ժէ) 4.4.2 կետում՝

«լիազորված մարմնի պաշտոնատար անձը» բառերից հետո լրացնել «եւ (կամ) լիազորված մարմնի որոշմամբ՝ կարանտինային բուսասանիտարական (փորձարկման) լաբորատորիայի մասնագետները» բառերով».

լրացնել հետեւյալ բովանդակությամբ 4.4.21 - 4.4.23 կետեր՝

4.4.21. Կարանտինային հսկողության վերցված նմուշների (փորձանմուշների) վերլուծության արդյունքներն արտացոլվում են կարանտինային բուսասանիտարական հսկողության (վերահսկողության) ակտում։

4.4.22. Կարանտինային բուսասանիտարական փորձաքննության անցկացման ժամանակ օգտագործված՝ կարանտինային հսկողության վերցված արտադրանքի նմուշները (փորձանմուշները) սեփականատիրոջը չեն վերադարձվում, դրանց արժեքը սեփականատիրոջը չի փոխհատուցվում։

4.4.23.Կարանտինային հսկողության վերցված արտադրանքի՝ կարանտինային վնասակար օբյեկտներով վարակված (ախտահարված) լինելու կամ չլինելու մասին որոշում ընդունելիս լիազորված մարմնի պաշտոնատար անձն առաջնորդվում է կարանտինային բուսասանիտարական փորձաքննության եզրակացության մեջ շարադրված արդյունքներով:».

ժը) 4.4.3–րդ կետի 3-րդ ենթակետը շարադրել հետեւյալ խմբագրությամբ՝

«3) հաստատվել է, որ կարանտինային հսկողության վերցված արտադրանքը վարակված (ախտահարված) է կարանտինային օբյեկտներով (նմուշների (փորձանմուշների) կարանտինային բուսասանիտարական վիճակի հետազոտության արդյունքներով)՝ բացառությամբ կարանտինային բուսասանիտարական միասնական պահանջներով նախատեսված դեպքերի։».

ժթ) V բաժինը ուժը կորցրած ճանաչել.

ի) 6.1 կետի երկրորդ պարբերությունը ուժը կորցրած ճանաչել.

իա) VII բաժինը ուժը կորցրած ճանաչել:

2. Նշված որոշմամբ հաստատված՝ «Եվրասիական տնտեսական միության մաքսային տարածքում կարանտինային բուսասանիտարական հսկողության (վերահսկողության) իրականացման կարգի մասին» հիմնադրույթում՝

ա) 3.1 կետի երկրորդ պարբերությունը ուժը կորցրած ճանաչել.

բ) 3.9 կետի 2-րդ ենթակետի երրորդ պարբերությունը «նմուշների» բառից հետո լրացնել «(փորձանմուշների)» բառով.

գ) 3.14 կետի երրորդ պարբերությունից «եւ դրանց հետազոտման կարգը» բառերը հանել.

դ) 3.15 կետի առաջին պարբերությունը «հաստատվում է վերջինիս վարակվածությունը (ախտահարությունը) կարանտինային օբյեկտներով,» բառերից հետո լրացնել «՝ բացառությամբ Եվրասիական տնտեսական միության մաքսային սահմանին եւ մաքսային տարածքում կարանտինային հսկողության վերցված արտադրանքին եւ կարանտինային հսկողության վերցված օբյեկտներին ներկայացվող՝ Եվրասիական տնտեսական հանձնաժողովի կողմից հաստատվող՝ միասնական կարանտինային բուսասանիտարական պահանջներով նախատեսված դեպքերի,» բառերով.

ե) 3.17 կետը ուժը կորցրած ճանաչել:

\_\_\_\_\_\_\_\_\_\_\_\_\_